|  |
| --- |
|  |

 **2019**

|  |
| --- |
| **ГОДИШЕН ДОКЛАД ЗА НАБЛЮДЕНИЕ** |
| **ИЗПЪЛНЕНИЕТО НА СЪВМЕСТИМОСТТА НА ОЦЕНКАТА НА ВЪЗДЕЙСТВИЕ ВЪРХУ ОКОЛНАТА СРЕДА С ДОКЛАДА ЗА СТРАТЕГИЧЕСКА ЕКОЛОГИЧНА ОЦЕНКА НА INTERREG-ИПП ПРОГРАМАТА ЗА ТРАНСГРАНИЧНО СЪТРУДНИЧЕСТВО МЕЖДУ БЪЛГАРИЯ И СЕВЕРНА МАКЕДОНИЯ 2014 - 2020 Г.“ ПО ЛИНИЯ НА ИНСТРУМЕНТА ЗА ПРЕДПРИСЪЕДИНИТЕЛНА ПОМОЩ** |



ВЪВЕДЕНИЕ

Настоящият доклад за наблюдение е изготвен в съответствие с:

Доклад за Стратегическа екологична оценка на Interreg – ИПП Програма за трансгранично сътрудничество между България и Северна Македония за 2014 — 2020 г. по Инструмента за предприсъединителна помощ (ИПП II)

Директива 2001/42/ЕК относно оценката на въздействие на някои планове и програми върху околната среда (по-нататък Директивата за СЕО)

**Приложимо законодателство на Република България:**

* Закон за опазване на околната среда
* Закон за смекчаване на последиците от изменението на климата
* Закон за биологичното разнообразие
* Закон за защитените територии
* Закон за водите
* Закон за почвите
* Закон за управление на отпадъците
* Закон за туризма
* Български национални разпоредби/постановления за условията и реда за оценка на съвместимостта на планове, програми, проекти и инвестиционни предложения с целите и целите на опазване на защитените зони (последно изменение, считано от 30.11.2012)
* Становище по екологична оценка № 7-5/2014 г на Министерство на околната среда и водите (МОСВ)

**Приложимо законодателство на Република Северна Македония:**

* Закон за качеството на въздуха
* Закон за опазване на околната среда
* Закон за водите
* Закон за управление на отпадъците
* Закон за регистрация и надзор на земите
* Закон за селскостопанските земи
* Закон за застрояване на земите
* Закон за градско устройство и планиране
* Закон за управление на отпадъците
* Закон за полезните изкопаеми

ОБЩА ИНФОРМАЦИЯ ЗА НАПРЕДЪКА ПО ИЗПЪЛНЕНИЕ НА ПРОГРАМАТА

Програмата е окончателно одобрена на 5 август 2015 с Решение № С (2015) 5653 на Европейската комисия.

През 2017 г. е изпълнена процедура по изменение на Програмата за добавяне на базови и целеви стойности на показателите за резултати в контекста на рамката за изпълнението в съответствие с чл. 34, ал. 1 от Регламент за изпълнение (ЕС) 447/2014 и чл. 8, ал. 2, б. „б“, подточка v) от Регламент (ЕС) 1299/2013. Извършеното изменение не оказва влияние върху предвидените за изпълнение приоритети и дейности, съответно не изисква изготвяне на нов доклад за стратегическа екологична оценка и ново становище по екологична оценка на МОСВ.

Първата покана за набиране на проектни предложения беше публикувана на 25 септември 2015 г. В периода 2016 - 2017 бяха сключени 48 договора за субсидия на обща стойност 10 335 473 евро.

Всички проекти са завършили успешно до и през 2019 г., като за тях е извършена екологична самооценка, съответно в края на календарната година и при завършване на проекта с финалния отчет. При нито един от проектите не се наблюдават непредвидени или неблагоприятни въздействия върху елементите на околната среда. Ефектите от изпълнените проекти са по-скоро положителни и благоприятни спрямо екологичната система, а в съответните случаи на липса на директно и индиректно въздействие върху материалната среда – неутрални. Финансираните инвестиционни проекти с компонент строително-монтажни дейности, са изпълнени и въведени в експлоатация при стриктно спазване на европейското и съответното национално законодателство, включително специфични правила и норми, свързани с балансирано ползване на природните ресурси и опазване елементите на околната среда.

Втората покана за набиране на проектни предложения беше публикувана на 09.02.2018 г. Общата сума на Поканата за набиране на проектни предложения е 6 917 631,00 евро. През втората половина на 2019 г. са подписани 17 проектни предложения на обща стойност 5 110 607,73 евро, както следва:

* Приоритетна ос 1 "Околна среда" – 5 инвестиционни договора и 1 договор от типа „меки мерки“ на обща стойност 2 100 656,64 евро;
* Приоритетна ос 2 "Туризъм" – 5 инвестиционни договора и 3 договора от типа „меки мерки“ на обща стойност 2 673 926,38 евро;
* Приоритетна ос 3 – Конкурентоспособност са предложени за финансиране 3 проектни предложения от типа „меки мерки“ на обща стойност 358 023,71 евро.

ИНФОРМАЦИЯ ЗА МЕРКИТЕ И ИЗИСКВАНИЯТА ЗА ПРЕДОТВРАТЯВАНЕ И ВЪЗМОЖНО НАЙ-ПЪЛНО НАМАЛЯВАНЕ И ЕЛИМИНИРАНЕ НА ВЪЗМОЖНИТЕ НЕГАТИВНИ ПОСЛЕДСТВИЯ ОТ ПРИЛАГАНЕТО НА ПРОГРАМАТА

В съответствие с точка I "Мерки и условия за предотвратяване, намаляване или възможно най-пълно отстраняване на предполагаемите неблагоприятни последствия от прилагането на програмата" от Становището по екологична оценка на МОСВ, в проектните предложения трябва да са изпълнени следните изисквания:

1. Планове, програми, проекти и инвестиционни предложения, предмет на Програмата за трансгранично сътрудничество България-Македония за 2014 — 2020 г. по Инструмента за предприсъединителна помощ (ИПП II), попадащи в обхвата на приложенията към ЗООС или извън тях, както и под разпоредбите на чл. 31 от ЗБР, подлежат на оценка за съвместимостта им с предмета и целите на опазване на защитените зони и могат да бъдат одобрени само след решение/становище по ОВОС/ЕО/ОС за одобряване/съгласуване, при съобразяване с препоръките в извършените оценки, както и с условията, изискванията и мерките, постановени с решението/становището.
2. Развитието на туризма следва да е съобразено с капацитета на рекреационно натоварване на територията, като се осигурят подходящо отвеждане и пречистване на отпадъчните води и управление на отпадъците.
3. Разработката на туристически пакети по Приоритетна ос 2 следва да отчита, че дейности като излети „сафари“, трасета „офроуд“ за наблюдение на редки и застрашени животински видове не са допустими, тъй като водят до значителни увреждания на околната среда и в частност – биологичното разнообразие.

Взимайки под внимание изложените по-горе препоръки, УО включва всички от тях в Насоките за кандидатстване по поканите за набиране на проектни предложения, а именно:

* От всички инвестиционни предложения се изисква да представят положителна оценка за въздействието върху околната среда (ОВОС) или становище, издадено от компетентен орган, от което да е ясно, че оценка за въздействието върху околната среда не се изисква съгласно националното законодателство.
* Всички инвестиционни дейности следва да бъдат в съответствие с приложимото национално законодателство за съответния вид строителни и монтажни работи (включително тези, свързани с развитието на туризма);
* Дейности, като "сафари" туризъм, „извън маршрути" (оф роуд) проследяване за наблюдение на редки и застрашени видове" са включени в списъците на недопустими дейности за всички приоритетни оси.

В допълнение, в случай на изпълнение на инвестиционни дейности в рамките на територии със специален статут на защита (съгласно Закона за защитените територии, Закона за биологично разнообразие, Екологична мрежа „Натура 2000“ и т.н., както и по Закона за културно наследство) се изисква задължително от кандидатите да предоставят цялата необходима документация (разрешения, съгласия, удостоверения, становища и др.), съгласно съответните приложими разпоредби на националното законодателство.

На *етап кандидатстване* по Втора покана*,* всички 10 финансирани инвестиционни проекти, които предвиждат в обхвата си изпълнение на строително-монтажни работи (СМР), са представили необходимите документи, издадени от съответните компетентни органи (съгласно приложимото национално законодателство), от които е видно, че не съществува възможност за негативен ефект върху околната среда и човешкото здраве.

За останалата част от проектите – 7 броя проекти от типа „меки мерки“, финансирани по Втората покана за подаване на предложения, които не предвиждат изпълнение на СМР в обхвата на дейностите си, не са приложими изискванията за положителни становища по ОВОС / становище от компетентните институции по опазване на околната среда.

По време на *оценителния процес* и на проектните предложение по Втората покана, съвместимостта на всяко проектно предложение с посочените по-горе общи и специфични изисквания е надлежно проверена от оценителите и само проектите, които покриват горепосочените критерии, са предложени и одобрени за финансиране.

За финансираните проекти по Първата покана, *з*авършили периода на изпълнение до 2019 г. са иработени самооценки на очакваните екологични последици от предвидените в проектите дейности, по отношение на шестте въпроса, касаещи околната среда (въздух и климат; биоразнообразие, фауна и флора; води; почви; население и човешко здраве; култури / природно наследство и ландшафт). За целите на самооценката беше използван въпросникът, заложен в раздел 10.2 от доклада за ЕО, а резултатите са сравнени с очакваните последици за съответната Специфична цел според доклада за ЕО.

Изпълняваните проекти през периода на 2019 г. по Първа и Втора покани по Специфичните цели (СЦ) на Програмата са както следва:

* + Специфична цел 1.1. „Опазване на околната среда и устойчиво използване на природните ресурси в трансграничния регион“ – 1 проект от типа „меки мерки“;
	+ Специфична цел 1.2. „Предотвратяване и смекчаване на последиците от природни и причинени от човека бедствия с трансграничен характер и въздействия“ – 5 инвестиционни проекти;
	+ Специфична цел 2.1. „Увеличаване на туристическия потенциал в региона чрез сътрудничество за по-добро опазване и устойчиво използване на природното и културното наследство“ – 7 инвестиционни проекта;
	+ Специфична цел 2.2. „Подобряване на конкурентоспособността на туристическото предлагане на региона“ – няма финансирани проекти;
	+ Специфична цел 2.3. „Насърчаване на сътрудничеството в областта на устойчивия туризъм“ – 3 проекти от типа „меки мерки;
	+ Специфична цел 3.1. „Подобряване на конкурентоспособността на бизнеса от региона“ – 3 проекти от типа „меки мерки“.

Гореизброените проекти финансирани по Втората покана са в начален етап на изпълнение през 2019 г., с изключение на 2 инвестиционни проекти финансирани по Първата покана от Специфична цел 2.1., които са приключили с изпълнението си през първата половина на посочената година.

Таблицата по-долу представя обобщена информация относно извършената от бенефициерите самооценка на финалния етап на изпълнение на два проекта от Първата покана и самооценка извършена в края на 2019 г. за проектите от Втората покана на изпълнение на 17 проекта, вкл. и където е приложимо, всякакви констатации и предприети мерки за смекчаване на отрицателните въздействия върху околната среда и човешкото здраве.

ПОДРОБНА ИНФОРМАЦИЯ ЗА САМООЦЕНКА НА ПРОЕКТИТЕ ПО ПРИОРИТЕТНИ ОСИ И СПЕЦИФИЧНИ ЦЕЛИ

|  | Околна среда(за които последствията за околната среда се оценяват в съответствие с Директива 2001/42/ΕC) | Очаквани последици в зависимост от ЕО | Брой проекти с очаквани последици | Коментари / бележки / предприетите мерки |
| --- | --- | --- | --- | --- |
| **ПО / СЦ** | Положителни (+) екологични последици | Неутрални (0) екологични последици | Негативни (-) екологични последици | Както положителни, така и отрицателни (+/-) |
| ПО 1СЦ 1.1 – 1 бр. проекти  | Въздух и Климат | 0 | 0 | 1 | 0 | 0 | Не се очаква проекта, финансиран по СЦ 1.1, да окаже въздействие върху въздуха и климата, тъй като дейностите, които влияят на компонент въздух и климат, не са включени в него. |
| Биоразнообразие, фауна и флора | 0 | 0 | 1 | 0 | 0 | Не се очаква проекта по СЦ 1.1 да има някакво въздействие върху биоразнообразието, фауната и флората, тъй като той не включва никаква дейност, влияеща върху биологичното разнообразие, фауната и флората. |
| Води | 0 | 0 | 1 | 0 | 0 | Не се очаква проекта по СЦ 1.1 да има някакъв ефект върху компонента вода, тъй като този проект не включва никакви дейности, оказващи влияние върху водите. |
| Почви | + | 1 | 0 | 0 | 0 | Очаква се финансирания проекта по СЦ 1.1 да има положителен ефект върху почвите разработвайки иновативни методи и стандарти за оценка на замърсяването, мониторинг и картографиране на съществуващите и потенциални замърсени участъци с цел по добра и навременна реакция на местните власти. Проекта ще осигури основно полево оборудване и общо обучение за по добра ефективност на управлението на ресурсите по отношение на почвите. |
| Население и човешко здраве | 0 | 0 | 1 | 0 | 0 | Проекта, финансиран по СЦ 1., не се очаква да окаже влияние върху този компонент, тъй като не включва дейности, влияещи върху населението и човешкото здраве. |
| Културно / Природно наследство и ландшафт | 0 | 0 | 1 | 0 | 0 | Не се очаква проекта, финансиран по СЦ 1. да има пряко влияние върху културното / природното наследство и проблемите на ландшафта. |
| ПО 1СЦ 1.2 – 5 бр. проекти | Въздух и Климат | + | 5 | 0 | 0 | 0 | Пет проекта са финансирани по СЦ 1.2. В края на изпълнението на проектите се очакват да бъдат изпълнени дейности които косвено ще имат положително влияние върху замърсяването на въздуха и климата. Чрез намаляването на отлаганията на въглеродни емисии, като при един от проектите се предвижда създаването на групи от доброволци за справяне с горските пожари и повишаване на информираността и превенцията при справянето с горските пожари, което от своя страна ще допринесе за намаляването на замърсяването на въздуха и негативните тенденции от промяната на климата.  |
| Биоразнообразие, фауна и флора | + | 2 | 3 | 0 | 0 | При два от проектите се отчита позитивно въздействие за задълбочаване екологичните познания на подрастващите и широката общественост, за опазване на биоразнообразието, фауната и флората в трансграничния регион. Финансираните инвестиционни проекти третират корекционни мерки на речните корита за превенция от наводнения и защита при аварийни ситуации като горски пожари и др. на прилежащите урбанизирани и природни територии. Строителните дейности са извършени съгласно националното законодателство, при оптимално опазване на речните екосистеми. Очакват се положителни ефекти и последици за опазване на локалното биоразнообразие. |
| Води | + | 2 | 3 | 0 | 0 | При два от проектите ще бъдат изпълнени мерки за предотвратяване на наводненията, които се очаква да имат пряко позитивно въздействие върху подобрението на екологичното състоянието на водните обекти, в дългосрочен план. При три от проектите се отчита неутрално въздействие. |
| Почви | + | 2 | 3 | 0 | 0 | Два от проектите за предотвратяване на наводнения се очаква да окажат позитивен ефект върху опазването на функционалността на почвите извън урбанизираните територии. При останалите три отново се отчита неутрално влияние. |
| Население и човешко здраве | + | 4 | 1 | 0 | 0 | Имайки предвид, че наводненията и пожарите причиняват материални щети и са източник на потенциално разпространение на зарази, четири от проектите отчитат позитивно въздействие върху населението и човешкото здраве. |
| Културно / Природно наследство и ландшафт | + | 1 | 4 | 0 | 0 | Един от проектите ще има положителен ефект върху културното / природното наследство и ландшафта чрез значително ограничаване на замърсяването на речното тяло, чрез възстановяване на ландшафта в неговата естествена форма чрез възстановяване и задържане на речното корито. При останалите четири от проекта се отчита неутрално въздействие. |
| ПО 2СЦ 2.1 – 7 бр. проекти | Въздух и Климат | + | 1 | 6 | 0 | 0 | Един проект ще окаже положително въздействие върху климатичните условия чрез прилагане на мерки за подобряване на енергийната ефективност на две обществени сгради намиращи се в трансграничния регион. При останалите шест проекта се отчита неутрално въздействие върху въздуха и климата. |
| Биоразнообразие, фауна и флора | + | 1 | 6 | 0 | 0 | Един проект ще има положителен ефект върху насърчаването на отговорно поведение на обществеността чрез включване на гражданите в опазването на биологичното разнообразие и природните зони. При останалите шест проекта се отчита неутрално въздействие. |
| Води | + | 1 | 6 | 0 | 0 | Един проект ще има положителен ефект върху насърчаването на устойчивото използване на устойчивия туризъм за опазване на водните ресурси. При останалите шест проекта се отчита неутрално въздействие. |
| Почви | + | 1 | 6 | 0 | 0 | Един проект ще има положителен ефект върху насърчаването на устойчивия туризъм към опазване на почвите. При останалите шест проекта се отчита неутрално въздействие върху почвите.  |
| Население и човешко здраве | + | 1 | 6 | 0 | 0 | Един проект ще има положителен ефект върху насърчаването на отговорно поведение на обществеността чрез повишаване на образованието и осведомеността относно опазването на почвите. При останалите шест проекта се отчита неутрално въздействие. |
| Културно / Природно наследство и ландшафт | + | 6 | 1 | 0 | 0 | Проектите ще имат ефект върху опазването и възстановяването на културното и природното наследство чрез редица инвестиционни мерки. В дългосрочен план се очаква да имат ефект върху насърчаването на устойчивото използване на природните ресурси за устойчив туризъм. В проектите са засегнати мерки за опознаване на уникалната природа и култура на региона, социализиране, опазване и надграждане. При един проект се отчита неутрално въздействие върху културното / природно наследство и ландшафт. |
| ПО 2СЦ 2.2 - 0 бр. проекти  | Въздух и Климат | 0 | 0 | 0 | 0 | 0 | Няма финансирани проекти по ПО 2, СЦ 2.2. |
| Биоразнообразие, фауна и флора | 0 | 0 | 0 | 0 | 0 | Няма финансирани проекти по ПО 2, СЦ 2.2. |
| Води | 0 | 0 | 0 | 0 | 0 | Няма финансирани проекти по ПО 2, СЦ 2.2. |
| Почви | 0 | 0 | 0 | 0 | 0 | Няма финансирани проекти по ПО 2, СЦ 2.2. |
| Население и човешко здраве | 0 | 0 | 0 | 0 | 0 | Няма финансирани проекти по ПО 2, СЦ 2.2. |
| Културно / Природно наследство и ландшафт | 0 | 0 | 0 | 0 | 0 | Няма финансирани проекти по ПО 2, СЦ 2.2. |
| ПО 2СЦ 2.3 – 3 бр. проекти | Въздух и Климат | 0 | 0 | 3 | 0 | 0 | При всичките три проекта се отчита неутрално въздействие върху въздуха и климата.  |
| Биоразнообразие, фауна и флора | 0 | 0 | 3 | 0 | 0 | При всичките три проекта се отчита неутрално въздействие върху биоразнообразието, фауната и флората. |
| Води | 0 | 0 | 3 | 0 | 0 | При всичките три проекта се отчита неутрално въздействие върху водите.  |
| Почви | 0 | 0 | 3 | 0 | 0 | При всичките три проекта се отчита неутрално въздействие върху почвите. |
| Население и човешко здраве | 0 | 0 | 3 | 0 | 0 | При всичките три проекта се отчита неутрално въздействие върху населението и човешкото здраве. |
| Културно / Природно наследство и ландшафт | + | 2 | 1 | 0 | 0 | И двата проекта ще имат позитивно въздействие спрямо културно / природно наследство и ландшафт чрез кампании за повишаване на осведомеността.  |
| ПО 3СЦ 3.1 – 3 бр. проекти | Въздух и Климат | 0 | 0 | 3 | 0 | 0 | При всичките три проекта се отчита неутрално въздействие върху въздуха и климата. |
|  | Биоразнообразие, фауна и флора | 0 | 0 | 3 | 0 | 0 | При всичките три проекта се отчита неутрално въздействие върху биоразнообразието, фауната и флората. |
|  | Води | 0 | 0 | 3 | 0 | 0 | При всичките три проекта се отчита неутрално въздействие върху водите. |
|  | Почви | 0 | 0 | 3 | 0 | 0 | При всичките три проекта се отчита неутрално въздействие върху почвите. |
|  | Население и човешко здраве | 0 | 0 | 3 | 0 | 0 | При всичките три проекта се отчита неутрално въздействие върху населението и човешкото здраве. |
|  | Културно / Природно наследство и ландшафт | + | 1 | 2 | 0 | 0 | Един проект ще има положителен ефект върху културното / природно наследство и ландшафта чрез приемане на мерки за организиране и провеждане на събития. Всички дейности насърчават оптималното и ефективно използване на ресурсите, без да разрушават околната среда, събитията повишават осведомеността на участниците и обществото за защита на околната среда от иновации (напр. екологични практики, използване само на местни ресурси, храни и материали, намаляване и използване на отпадъци като ресурс и т.н.). Останалите два проекта ще окажат неутрално въздействие върху културното / природно наследство и ландшафт. |

**РЕЗЮМЕ** на очакваните последици по шестте въпроса за оценка на екологичното съответствие на проектните предложения на база подадени от Водещите партньори контролни листове за проверка на съвместимостта

|  |  |  |  |  |  |  |
| --- | --- | --- | --- | --- | --- | --- |
| ОБЩО | Въздух и климат | Биоразнообразие, Фауна и Флора | Води | Почви | Население и човешко здраве | Културно/Природно наследство и ландшафт |
| + | 6 | 3 | 3 | 4 | 5 | 9 |
| - | 0 | 0 | 0 | 0 | 0 | 0 |
| 0 | 13 | 16 | 16 | 15 | 14 | 9 |
| +/- | 0 | 0 | 0 | 0 | 0 | 0 |

**РЕЗЮМЕ** на отговорите по оценка на екологичното съответствие на проектните предложения, на база на подадените от Водещите партньори контролни листове за проверка на съвместимостта:

| **ОКОЛНА СРЕДА**(за които последствията за околната среда се оценяват в съответствие с Директива 2001/42/ΕC) | **Въпроси относно околната среда / индикатори** | **Отговори / Коментари** |
| --- | --- | --- |
| Въздух и климат | Ще се отразят ли проектите върху намаляване замърсяването на въздуха? | Проектите по ПО 1 с инвестиции за инсталиране на мощности от ВЕИ и прилагане на мерки за енергийна ефективност и промяна на горивото на отоплителните инсталации в публичните сгради ще окажат положително въздействие върху намаляване замърсяването на въздуха. Проектите от ПО 1 чрез различни „меки мерки“, свързани с екологичното възпитание на подрастващите, информационни кампании, изготвяне на стратегии за климатичните промени,, както и повишаване на управленския капацитет, ще имат дългосрочни ефекти по отношение на опазването на елементите на околната среда. |
| Ще се отразят ли проектите върху намаляване на емисиите на парниковите газове? | Проектите по СЦ 1.1 с мерки за повишаване на енергийната ефективност и намаляване потреблението на енергия, както и подобряване на местното устойчиво енергийно планиране ще допринесат за постигане на предвидените резултати и за намаляване емисиите на парниковите газове в дългосрочен план. |
| Ще се отразят ли проектите върху насърчаване употребата на природосъобразен транспорт? | Няма проекти, одобрени за финансиране по втората покана, които да са с дейности, свързани с транспортна инфраструктура, затова не се очаква да има ефект върху насърчаване на употребата на природосъобразен транспорт. |
| Ще имат ли проектите въздействие върху поощряването на управление на борбата с горски пожари и предотвратяването им? | По втората покана е финансиран проект, по който се предвижда закупуване на оборудване за реагиране при аварийни ситуации - модул „Горски пожар” за превенция и борба с горските пожари. |
| Ще имат ли проектите въздействие върху поощряването на отговорно отношение на публичността чрез участие на гражданите в борбата с климатичните промени? | По втората покана има няколко проекта, които са насочени към широка информираност на обществеността (посредством разработването на учебник с игри, семинари, брошури, интернет-платформи и др. атрактивни форми) с цел отговорно отношение към климатичните промени и повишаване на капацитета им за реакция при кризисни ситуации. |
| Биоразнообразие, фауна и флора | Ще имат ли проектите въздействие спрямо опазване на биоразнообразието, хабитати и екосистеми? | Няма проекти с директно въздействие спрямо опазване на биоразнообразието, хабитати и екосистеми. В рамките на един проект по СЦ 1 ще бъде доставено оборудване за реакция при кризисни ситуации с 2 модула - „Горски пожар“ и „Наводнение“. Това оборудване ще гарантира гасенето на вече настъпили бедствия и предотвратяване на по-нататъшното им развитие. Така ще бъде предотвратено унищожаването на биоразнообразието и екосистемите. |
| Ще имат ли проектите въздействие върху намаляване на загубите в биоразнообразието? | Няма инвестиционни проекти, които са ситуирани в защитени територии или зони с висока консервационна значимост.  |
| Ще имат ли проектите въздействие върху подкрепата за отговорно отношение на обществото чрез участие на граждани в защитата на биоразнообразие и природни територии? | Проектите по ПО 1 предвиждат дейности, насочени към комплексно опазване на околната среда, включително биоразнообразието и природните зони с висока консервационна значимост. |
| Ще имат ли проектите въздействие спрямо насърчаване на туризъм, който би осигурил високо ниво на опазване на природата? | Проектите по ПО 2 предвиждат дейности за насърчаване на туризма, при балансирано натоварване на територията и природосъобразно използване на ресурсите. |
| Води | Ще имат ли проектите въздействие по подобряване на екологичното и химическо състояние на водните обекти? | Дейностите заложени по проект по СЦ 1.2 ще окажат положително въздействие по подобряване на екологичното и химическо състояние на водните обекти чрез регулирането на речните корита, както мерките за озеленяване и залесяване.  |
| Ще имат ли проектите въздействие върху подкрепата за устойчива употреба на водни ресурси? | Инвестиционен проект по СЦ 1.2 ще осигури устойчива употреба на водни ресурси чрез регулирането на речните корита. |
| Ще имат ли проектите въздействие върху насърчаването на устойчив туризъм насочен към опазване на водни ресурси? | По първата покана за подаване на предложения един финансиран проект реализира дейности, за подкрепа за устойчивия туризъм и опазване на водни ресурси. |
| Ще имат ли проектите въздействие върху поощряване на отговорното отношение на обществеността чрез участие на гражданите в устойчиво потребление на водата? | Мерките, свързани с екологичното възпитание на подрастващите и мероприятията посветени на опазване на околната среда и устойчивото развитие, поощряват отговорното отношение на обществеността в устойчиво потребление на водата. |
| Почва | Ще имат ли проектите въздействие спрямо опазването на състоянието на почвата? | Проект по СЦ 1.1. ще допринесе за разработване на нов инструмент, който ще подобри стандартните методологии и процедури по отношение на опазването на почвата, чрез идентифициране и наблюдение на замърсени територии и защитени от природата зони с включени дейности, събития и различни инструменти.По друг проект по СЦ 1.1. се предвижда доставка на оборудване за реакция при кризисни ситуации - модул „Горски пожар”, като по този начин ще се предотвратява замърсяването на почвата и съответно запазване на почвената функционалност. |
| Ще имат ли проектите въздействие спрямо подкрепата за устойчива употреба на почвени ресурси? | Един от проектите по СЦ 1.1. ще допринесе за иизползването на нов (по-бърз и по-евтин от традиционния) подход за проверка на околната среда. Мониторинг на почвите ще се осъществи чрез иновативна методология, разработена като пилотен инструмент. Тази дейност ще осигури необходимото полево оборудване, обучение и обмен на ноу-хау между участниците в проекта, разработване на стандартен протокол за прилагане на магнитната методология при картографиране на замърсените почви.Всички елементи на оборудването, планирани да бъдат закупени в рамките на проекта ще магат да се използват за дългосрочен мониторинг на замърсяването на почвата след приключване на проекта. |
| Ще имат ли проектите въздействие върху поощряването на устойчив туризъм спрямо опазване на земите? | Няма проекти, по които да има предвидени дейности, отнасящи се за устойчив туризъм, насочен към опазване на земите и по тази причина не се очаква да има принос в този аспект. |
| Ще имат ли проектите въздействие върху насърчаването на отговорно отношение от страна на обществото чрез повишаване на осведомеността и образоваността? | Основният резултат от един от проектите по СЦ 1.1 е оценка на специфичните нужди на региона чрез картографирането на съществуващите и потенциални замърсявания на почвата. Това ще допринесе за по-голяма информираност за състоянието на почвените ресурси в партньорските страни и за подобрена ефективност на управлението на ресурсите по отношение на почвите. Встъпителните обучения ще осигурят широко познание и разбиране на мониторинга на почвата и обекта на замърсяване на почвата, както и основните принципи.  |
| Население и човешко здраве | Ще имат ли проектите въздействие върху намаляването на болести причинени от природни бедствия? | Отчитайки факта, че наводненията и горски пожари причиняват материални щети и са предпоставка за разпространяване на болести, един проект по СЦ 1.1 отнасящ се до прилагане на защитни мерки при наводнения и горски пожари ще окаже непряко позитивно въздействие върху човешкото здраве. |
| Ще имат ли проектите въздействие спрямо поощряването на контрола върху здравни рискове и бедствия причинени от околната среда? | При два от проектите се предвиждат мерки, които ще повишат безопасността на местното население чрез прилагане на методи за повишаване осведомеността на населението и подобряване на техния капацитет за предотвратяване на риска и управление на бедствията. |
| Ще имат ли проектите въздействие върху поощряване на предотвратяване и управление на риск от природни и причинени от човешка дейност бедствия? | Проект по СЦ 1.1 отнасящ се за предотвратяване и управление на риска от природни и причинени от човека бедствия ще окаже позитивно въздействие върху тези проблеми. В рамките на проекта се предвиждат мерки и кампании за адекватни реакции на публичните органи и широката общественост, в случай на пожари и наводнения. |
| Ще имат ли проектите въздействие спрямо поощряване на устойчивото управление на отпадъци с цел опазване на човешкото здраве? | Някой от проектите по СЦ 1.1, СЦ 1.2 и СЦ 1.3 ще имат пряко въздействие и ефекти върху подобряване състоянието на околната среда и ще допринесат за опазване на здравето на гражданите. |
| Ще имат ли проектите въздействия спрямо подпомагането на природосъобразно поведение сред обществото чрез участие на граждани в решаването на проблеми свързани с околната среда? | Някой от проектите по СЦ 1.1 включват дейности по осведомяване и поведение при кризи, целящи включването на гражданите при проблеми, свързани с околната среда. |
| Културно / Природно наследство и ландшафт | Ще имат ли проектите въздействие спрямо защитата и възстановяването на културно и природно наследство? | Проектите по СЦ 2.1 , СЦ 2.2 и СЦ 2.3 от Втората покана включват дейности, пряко отнасящи се до защитата на природното и културното наследство, включително утвърждаване на отговорното отношението на обществото към съхраняването на природните и културни ценности и завещаването им на бъдещите поколения. Проект по СЦ 2.1 включва инвестиции в подобряване на туристическата инфраструктура на две църкви в трансграничния регион, като по този начин ще се запази и възстанови културното и природно наследство. Някои от проектите включват дейности, които непряко допринасят в дългосрочен аспект за защита на културното и природното наследство, респективно ландшафти. С финализирането на проект по СЦ 2.1 финансиран от Първата покана е оборудван културен информационен център като по този начин се е подобрила съществуващата инфраструктура. |
| Ще имат ли проектите въздействие върху подкрепа на устойчиво управление и планиране на културен и природен ландшафт? | Повечето проекти по СЦ 2.1, СЦ 2.2 и СЦ 2.3 включват дейности, пряко свързани с подкрепа на местните власти и заинтересованите страни за устойчиво планиране управление и на културни и природни ландшафти, в контекста на балансираното и природосъобразното развитие на територията.  |
| Ще имат ли проектите въздействие върху подкрепата за устойчива употреба на природни ресурси спрямо устойчив туризъм? | Проект по СЦ 2.3 ще има въздействие върху подкрепата за устойчива употреба на природни ресурси спрямо устойчив туризъм, чрез различни инструменти (електронна библиотека, уеб портал, съвместен културен календар в трансграничния регион) за популяризиране на богатото нематериално културно наследство с цел по-нататъшното му използване за целите на развитието на туризма в трансграничния регион. Друг проект по СЦ 2.1 ще има въздействие върху подкрепата за устойчиво използване на природни ресурси спрямо устойчив туризъм, чрез инвестиции в подобряване на туристическата инфраструктура на две църкви в трансграничния регион, като по този начин ще се запази и възстанови културното и природно наследство.  |
| Проектите ще имат ли въздействие върху подкрепата за отговорно отношение от страна на обществото чрез повишаване на осведомеността и образоваността спрямо защита и опазване на наследство и ландшафт? | Планираните информационните кампании по проектите от ПО 2 ще допринесат за повишаване на осведомеността и познанията на широката общественост за значението на богатото културно-историческо наследство и за опазването на природата. |

**ИНФОРМАЦИЯ ЗА МЕРКИТЕ ЗА НАБЛЮДЕНИЕ И КОНТРОЛ ВЪРХУ ИЗПЪЛНЕНИЕТО НА ПРОГРАМАТА**

Таблицата по-долу дава обобщена информация за степента на изпълнение на показателите за ЕО в рамките на програмата, както е представено в раздел 10.1 на доклада за ЕО.

|  |  |  |  |  |  |
| --- | --- | --- | --- | --- | --- |
| Номер на изходен показател | Индикатор / Показател(наименование на индикатора) | Мерна единица | Целева стойност (2023) | Годишна стойност | Източник на информацията |
| 2016 | 2017 | 2018 | 2019 | 2020 | 2021 | 2022 | 2023 |
| ИП 1.1.1 | Брой подпомогнати инвестиции в подобряване на условията на околната среда в географския район на програмата | Брой | 15 | 0 | 0 | 22 | 0 |  |  |  |  | Годишен доклад за напредъка в изпълнението |
| ИП 1.1.2 | Брой защитени природни територии, повлияни от подкрепените действия | Километри | 5 | 0 | 0 | 0 | 2 |  |  |  |  | Годишен доклад за напредъка в изпълнението |
| ИП 1.1.3 | Брой подпомогнати общи механизми за опазване на околната среда, насърчаване на биологичното разнообразие и устойчиво използване на природните ресурси | Брой | 5 | 0 | 0 | 8 | 1 |  |  |  |  | Годишен доклад за напредъка в изпълнението |
| ИП 1.1.4 | Брой институции/организации, включени в дейности свързани с околната среда | Брой | 20 | 0 | 0 | 145 | 2 |  |  |  |  | Годишен доклад за напредъка в изпълнението |
| ИП 1.1.5 | Брой участници в обучения и кампании, свързани с околната среда | Брой | 300 | 0 | 0 | 1 031 | 60 |  |  |  |  | Годишен доклад за напредъка в изпълнението |
| ИП 1.2.1 | Брой подпомогнати инвестиции в подобряване на управлението при бедствия и превенцията на рискове | Брой | 5 | 0 | 0 | 6 | 2 |  |  |  |  | Годишен доклад за напредъка в изпълнението |
| ИП 1.2.2 | Брой подпомогнати инвестиции в подобряване на приспособяването и смекчаването на последиците от промяната на климата | Брой | 5 | 0 | 0 | 1 | 8 |  |  |  |  | Годишен доклад за напредъка в изпълнението |
| ИП 1.2.3 | Брой подпомогнати общи механизми за управление при бедствия и превенция на рискове и подобряване на информираността за промяната на климата | Брой | 3 | 0 | 0 | 1 | 2 |  |  |  |  | Годишен доклад за напредъка в изпълнението |
| ИП 1.2.4 | Брой институции/организации, участващи в инициативи, свързани с предотвратяване и управление на рискове | Брой | 10 | 0 | 0 | 12 | 15 |  |  |  |  | Годишен доклад за напредъка в изпълнението |
| ИП 1.2.5 | Брой участници в обучения и кампании в областта предотвратяване и управление на риска (в т.ч. маргинализираните общности и другите уязвими групи). | Брой | 300 | 0 | 0 | 108 | 339 |  |  |  |  | Годишен доклад за напредъка в изпълнението |
| ИП 1.2.6 | Население включено в мерки за защита от наводнения | Брой | 350 000 | 0 | 0 | 255 847 | 176 475 |  |  |  |  | Годишен доклад за напредъка в изпълнението |
| ИП 1.2.7 | Население включено в мерки за защита от горски пожари | Брой | 400 000 | 0 | 0 | 0 | 104 786 |  |  |  |  | Годишен доклад за напредъка в изпълнението |
| ИП 2.1.1 | Брой реконструирани / възстановени / обхванати от дейности по опазване и съхранение културни и исторически туристически обекти | Брой | 25 | 0 | 0 | 5 | 11 |  |  |  |  | Годишен доклад за напредъка в изпълнението |
| ИП 2.1.2 | Дължина на новите или реконструирани, или разширени пътища за достъп до природни, културни и исторически туристически обекти, велоалеи и пешеходни алеи | Брой | 5,00 | 0 | 0 | 4,214 | 717,738 |  |  |  |  | Годишен доклад за напредъка в изпълнението |
| ИП 2.1.3 | Брой новопостроени, или реконструирани, или разширени съоръжения и атракции, свързани с туризма | Брой | 10 | 0 | 0 | 12 | 5 |  |  |  |  | Годишен доклад за напредъка в изпълнението |
| ИП 2.1.4 | Брой изградени/реконструирани съоръжения за лица с увреждания за достъп до или вътре в подпомогнатите туристически обекти | Брой | 5 | 0 | 0 | 3 | 2 |  |  |  |  | Годишен доклад за напредъка в изпълнението |
| ИП 2.2.1 | Брой съвместни туристически продукти, услуги, марки, тематични маршрути | Брой | 10 | 0 | 0 | 20 | 0 |  |  |  |  | Годишен доклад за напредъка в изпълнението |
| ИП 2.2.2 | Брой на дейности, инструменти и инициативи, разработени и/или осъществени за насърчаване на устойчив туристически потенциал във включената гранична област. | Брой | 10 | 0 | 1 | 18 | 0 |  |  |  |  | Годишен доклад за напредъка в изпълнението |
| ИП 2.2.3 | Брой участници в инициативи по обучение и квалификация в областта на устойчивия туризъм | Брой | 50 | 0 | 0 | 256 | 0 |  |  |  |  | Годишен доклад за напредъка в изпълнението |
| ИП 2.3.1 | Брой трансгранични мрежи, създадени или укрепени в областта на устойчивия туризъм | Брой | 5 | 0 | 3 | 0 | 3 |  |  |  |  | Годишен доклад за напредъка в изпълнението |
| ИП 2.3.2 | Брой на културни събития, провеждани за рекламиране на културната идентичност на региона. | Брой | 15 | 0 | 0 | 7 | 8 |  |  |  |  | Годишен доклад за напредъка в изпълнението |
| ИП 2.3.3 | Брой на участниците в младежки инициативи | Брой | 150 | 0 | 0 | 0 | 240 |  |  |  |  | Годишен доклад за напредъка в изпълнението |
| ИП 3.1.1 | Подпомогнати съвместни инициативи за създаване на нови предприятия и самонаемане | Брой | 2 | 0 | 1 | 10 | 1 |  |  |  |  | Годишен доклад за напредъка в изпълнението |
| ИП 3.1.2 | Брой участници (посочени поотделно мъже и жени) в подпомогнати инициативи по обучение и квалификация | Брой | 150 | 0 | 365 | 682 | 190 |  |  |  |  | Годишен доклад за напредъка в изпълнението |
| ИП 3.1.3 | Брой фирми получаващи нефинансова помощ  | Брой | 10 | 0 | 3 | 148 | 2 |  |  |  |  | Годишен доклад за напредъка в изпълнението |
| ИП 3.1.4 | Подпомогнати инициативи за икономическо развитие и насърчаване на инвестициите  | Брой | 10 | 0 | 1 | 18 | 5 |  |  |  |  | Годишен доклад за напредъка в изпълнението |
| ИП 3.1.5 | Брой на мрежите за сътрудничество  | Брой | 7 | 0 | 2 | 16 | 1 |  |  |  |  | Годишен доклад за напредъка в изпълнението |

**ОБЩИ ИЗВОДИ И ПРЕПОРЪКИ**

Според резултатите от самооценката, проведена от бенефициерите, може да се обобщи, че няма проекти, които да повлияят негативно върху който и да е от шестте въпроса за околната среда.

Въздействието върху отделните аспекти на околната среда се извършва чрез мерки, както следва:

 За подобряване на **въздуха и климатичните условия** се постига въздействие по СЦ 1.1 “Опазване на околната среда и устойчиво използване на природните ресурси в трансграничния регион”, с насоченост към: намаляване на замърсяването на въздуха (емисии на парникови газови); устойчиво управление на енергийни ресурси и поощряване на отговорното отношение на обществото. Тези проекти допринасят за повишаване на осведомеността на хората, относно намаляване замърсяването на въздуха и възможностите за ограничаване на климатичните промени. В допълнение, тези проекти стимулират осъществяването на отговорно отношение на широката общественост, спрямо защита на природата. Проектите по останалите специфични цели имат неутрално въздействие, спрямо условията на въздуха и климата.

Във връзка с въздействието на проектите по **Биооразнообразие, фауна и флора**, повечето от дейностите по проектите оказват неутрален ефект, тъй като не се проведени дейности в защитени територии, а предимно за осведомяване и за изграждане на капацитет, напр. обучителни курсове за опазване на природното наследство. Очакванията са, че тези дейности ще стимулират и поощрят отговорното отношение на участниците и обществото в дългосрочен план.

Относно **водите** всички проекти, освен тези по СЦ 1.2, имат неутрален или никакъв ефект върху екологичните условия и химичния състав на водните обекти и ресурси. Изпълнението на проектите по ПО 1.2 осигурява силно позитивно въздействие спрямо качеството на водата, чрез намаляване на емисиите от парникови газове, в дългосрочен план. В допълнение, предвидените дейности по насърчаване на устойчивото потребление на водата имат влияние върху екологичното състояние на водните тела и като цяло върху качеството на живот в трансграничния регион.

Относно **почвите**, повечето проекти имат неутрален ефект по опазване на почвените ресурси. Проектите по СЦ 3.1, подпомагащи органичното производство, имат позитивен ефект върху опазването на свойствата на почвата, чрез сеитбообращения и употреба на естествени торове. Развитието на практики в органичното земеделие допринася за устойчивата употреба на почвените ресурси.

Позитивното въздействие спрямо **населението и човешкото здраве** е свързано с резултатите от осъществяване на проектите по СЦ 1.1 и СЦ 1.2, докато останалите проекти оказват неутрално влияние върху намаляването на зарази. Проектите по ПО 1 допринасят за отговорното отношение на широката общественост спрямо различните видове замърсяване на въздуха, водата и почвата. Те стимулират прояви на отговорно отношение на обществото, спрямо контрола върху здравните рискове и бедствията, свързани с промяната на околната среда.

Върху **културното и природното наследство и ландшафти** позитивно въздействат инвестиционните проекти по ПО 2 за опазването, възстановяването и надграждането на природните и културно-историческите обекти. В допълнение планираните „меки“ мерки, свързани с природното и културно-историческо наследство (вкл. обучения, курсове, културни събития, информационни материали и др.) информират широката общественост.

Като заключение може да се обобщи, че проектите по ПО 1 «Околна среда» са тези, които оказват положително въздействие върху 5 аспекта на околната среда, с изключение на Културно / Природно наследство и ландшафт, където най-силно въздействие оказват изпъленявяните проекти по ПО 2 «Туризъм». Проектите, които обхващат дейности зо повишаване на осведомеността, показват значимо позитивно въздействие спрямо всичките шест аспекта по околната среда и свързаните с тях въпроси.

Всички препоръки, изложени в становището по екологична оценка, изготвени от Министерството на околната среда и водите на Република България, са стриктно спазвани във всеки етап на кандидатстване, оценка и подбор на проектите, предложени за финансиране по ИНТЕРРЕГ – ИПП програмата за трансгранично сътрудничество България - Северна Македония за 2014 — 2020 г.

**Като се има предвид гореизложеното, може да се заключи, че за настоящия момент не е необходимо предприемане на корективни мерки, тъй като всичките финансирани проекти са в съответствие с очакванията на отчета за ЕО и нито един от тях няма да окаже негативен ефект върху околната среда по поставените шест екологични проблеми.**